
A V I Z

asupra proiectului de Lege pentru modificarea şi completarea Legii nr. 416/2001 

privind venitul minim garantat 

In conformitate cu prevederile art. 89 din Regulamentul Camerei Deputaţilor, modificat şi completat prin H.C.D. nr. 34/2005, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu proiectul de Lege pentru modificarea şi completarea Legii nr. 416/2001 privind venitul minim garantat (P.L.X. 539/23.11.2005), Camera Deputaţilor fiind Cameră decizională.


Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege menţionat  mai sus, în şedinţa din  14.12.2005.


Membrii comisiei  au examinat proiectul de lege supus  avizării, expunerea de motive, avizul Consiliului Legislativ nr. 1322/28.09.2005 precum şi avizul favorabil al Consiliului Economic şi Social.

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, ca proiectul de lege să fie avizat favorabil, cu următoarele amendamente :             
Amendamente admise: 

	Nrcrt
	text Proiect de lege
	Text propus de Comisie

(autorul amendamentului)                   
	Motivarea

amendamentelor propuse 

	 1.
	(7) Listele prevăzute la alin.(2) şi (3) precum şi limitele prevăzute la alin.(4) se actualizează prin hotărâre a Guvernului.
	1. La art. I punctul 7, alineatul (7) al articolului 8 se modifică şi va avea următorul cuprins :


“(7) Listele prevăzute la alin.(2) şi (3) precum şi limitele prevăzute la alin.(4) se actualizează, anual, prin hotărâre a Guvernului.”
Autori:   Minodora CLIVETI  – deputată P.S.D.
             Doina DRETCANU  – deputată P.S.D.
	Periodicitatea trebuie precizată pentru a se putea face o mai corectă estimare a resurselor necesare pentru plata ajutorului social


	2.

	(2) La solicitarea primarului, agenţia teritorială de ocupare a forţei de muncă şi Oficiul pentru Migraţia Fortei de Muncă au obligaţia să transmită tabelul nominal cu persoanele din familiile beneficiare de ajutor social care s-au încadrat în muncă, au refuzat un loc de muncă   oferit şi, respectiv, care au plecat  cu contract de muncă în străinătate.
	2. La art. I punctul 15, alineatul (2) al articolului 15 se modifică şi va avea următorul cuprins:
„(2) Agenţia teritorială de ocupare a forţei de muncă şi Oficiul pentru Migraţia Fortei de Muncă vor transmite primarilor, în prima lună a fiecărui trimestru, tabelul nominal cu persoanele din familiile beneficiare de ajutor social care s-au încadrat în muncă, au refuzat un loc de muncă   oferit şi, respectiv, care au plecat  cu contract de muncă în străinătate.”
Autori:   Minodora CLIVETI  – deputată P.S.D.

             Doina DRETCANU  – deputată P.S.D.

	Instituţiile Ministerului Muncii, Solidarităţii Sociale şi Familiei trebuie să fie cele care oferă informaţii primarilor; pentru a exista  un mod de lucru unitar, bazat pe informaţii exacte care să responsabilizeze primarii şi instituţiile cu atribuţii în domeniu; pentru a păstra consecvenţa ( a se vedea punctul 5, articolul 7 alin.(2))

	3.

	Art.II.-Prezenta lege intră în vigoare la 1 ianuarie 2006.
	3. Art. II se modifică şi va avea următorul cuprins:

“Art.II.-Prezenta lege intră în vigoare la 60 de zile de la publicare.”
Autori:   Minodora CLIVETI  – deputată P.S.D.

             Doina DRETCANU  – deputată P.S.D.
	Modificare absolut necesara pentru a nu se produce suspendarea sau sistarea plăţii ajutoarelor până la apariţia normelor metodologice de aplicare.


	4.

	Art.III.- In termen de 90 de zile de la intrarea în vigoare a  prezentei legi, Ministerul Muncii, Solidarităţii Sociale şi Familiei, împreună cu Ministerul Administraţiei şi Internelor, Ministerul Finantelor publice, Ministerul Agriculturii, Pădurilor şi Dezvoltării Rurale, Ministerul Lucrărilor Publice, Transporturilor şi Locuinţei şi Ministerul Apărării Naţionale vor supune  aprobării Guvernului, prin hotărâre, modificarea corespunzătoare a Normelor metodologice de aplicare a prevederilor Legii nr. 416/2001 privind venitul minim garantat, aprobate prin Hotărârea Guvernului nr. 1099/2001, publicată în Monitorul Oficial al României, Partea I, nr. 719 din 12 noiembrie 2001, cu modificările ulterioare.

	4. Art.III se modifică şi va avea următorul cuprins:
“Art.III.- In termen de 60 de zile de la publicarea prezentei legi, Ministerul Muncii, Solidarităţii Sociale şi Familiei, împreună cu Ministerul Administraţiei şi Internelor, Ministerul Finantelor publice, Ministerul Agriculturii, Pădurilor şi Dezvoltării Rurale, Ministerul Lucrărilor Publice, Transporturilor şi Locuinţei şi Ministerul Apărării Naţionale vor supune  aprobării Guvernului, prin hotărâre, modificarea corespunzătoare a Normelor metodologice de aplicare a prevederilor Legii nr. 416/2001 privind venitul minim garantat, aprobate prin Hotărârea Guvernului nr. 1099/2001, publicată în Monitorul Oficial al României, Partea I, nr. 719 din 12 noiembrie 2001, cu modificările ulterioare.”
Autori:   Minodora CLIVETI  – deputată P.S.D.

             Doina DRETCANU  – deputată P.S.D.

	corelare cu art. II şi aceleaşi argumente.




                                                  PREŞEDINTĂ,                                       

                  MINODORA CLIVETI

Expertă parlamentară:

